**NOTĂ INFORMATIVĂ**

la proiectul hotărârii Guvernului cu privire la transmiterea unor bunuri imobile și modificarea unor hotărâri ale Guvernului

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Autor al proiectului actului normativ este Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalităţile urmărite** |
| Elaborarea proiectului de act normativ rezultă din prevederile art. 6 alin. (1) lit. a) şi art. 14 alin. (1) lit. b) din Legea nr. 121/2007 privind administrarea şi deetatizarea proprietății publice, art. 8 alin. (2) din Legea nr. 523/1999 cu privire la proprietatea publică a unităților administrativ-teritoriale și Hotărârii Guvernului nr.901/2015 pentru aprobarea Regulamentului cu privire la modul de transmitere a bunurilor proprietate publică.  Actualmente, în gestiunea economică a Direcției situații excepționale mun. Hîncești a Inspectoratului General pentru Situații de Urgență (IGSU), se află următoarele bunuri imobile, proprietate publică a statului, situate în mun. Hîncești, str. Mihalcea Hîncu, 200:   * construcții, cu suprafețele de 313,1 m2 și 63,1 m2 (numerele cadastrale 5301204.678.01 și 5301204.678.02), administrarea Ministerului Afacerilor Interne (MAI); * teren pentru construcții, cu suprafața de 0,1329 ha (număr cadastral 5301204.678), administrarea Agenției Proprietății Publice (APP).   Bunurile imobile sunt fosta Remiză de pompieri, edificată în perioada sovietică, care sunt într-o stare deplorabilă și necesită investirea mijloacelor financiare, din contul investițiilor capitale, pentru a fi readuse în stare funcțională.  Totodată, prin intermediul Programului de asistență tehnică lansat de către Guvernul SUA în Republica Moldova, a fost edificată unitatea de pompieri și salvatori la standarde europene, în mun. Hîncești (se află la etapa semnării actului de recepție finală), creându-se astfel condiții optime de muncă a angajaților, fapt ce a dus nemijlocit la creșterea operativității și calității intervențiilor la lichidarea situațiilor excepționale din regiunea respectivă.  Terenul pe care a fost edificată noua construcție, a fost transmis de către administrația publică locală în proprietatea statului, în schimbul bunurilor imobile sediului vechi a Unității de pompieri și salvatori amplasată în mun. Hîncești, str. Mihalcea Hîncu 200, iar IGSU în scopul implementării cu succes a proiectului, urma să asigure transmiterea bunurilor imobile solicitate (construcții și terenul aferent), în proprietatea administrației publice locale, odată cu darea în exploatare a noii clădiri.  Este de menționat faptul că, administrația publică locală Hîncești este în permanență alături de echipele de pompieri și salvatori din regiune, prin acordarea sprijinului, care se valorifică atât în mijloace financiare, cât și/sau bunuri materiale, necesare pentru soluționarea problemelor administrativ-gospodărești.  IGSU a recepționat de la Președintele raionului Hîncești demersul cu nr. 02/1-20/1-38 din 28.01.2022, prin care se solicită transmiterea bunurilor imobile (construcții și terenuri) amplasate în mun. Hîncești, str. Mihalcea Hîncu, 200, din proprietatea statului, în proprietatea administrației publice locale.  Având în vedere starea deplorabilă a bunurilor imobile, precum și lipsa mijloacelor financiare și a personalului necesar pentru întreținere, denotă necesitatea transmiterii acestora în proprietatea autorității administrației publice locale.  Urmare celor menționate, considerăm oportun intrarea în vigoare a prezentei hotărâri la data publicării în Monitorul Oficial al Republicii Moldova. |
| **3. Principalele prevederi ale proiectului şi evidenţierea elementelor noi** |
| Proiectul hotărârii Guvernului prevede transmiterea următoarelor bunuri imobile:   * construcții,cu suprafețele de 313,1 m2 și 63,1 m2 (numerele cadastrale 5301204.678.01 și 5301204.678.02), administrarea MAI, situate în mun. Hîncești, str. Mihalcea Hîncu, 200; * teren pentru construcții, cu suprafața de 0,1329 ha (număr cadastral 5301204.678), administrarea Agenției Proprietății Publice (APP), situat în mun. Hîncești, str. Mihalcea Hîncu, 200.   De asemenea, proiectul prevede modificarea anexei nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, respectiv, anexei nr. 1 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice.  Concomitent, proiectul stabilește că, Agenția Proprietății Publice și Ministerul Afacerilor Interne în comun cu Consiliul raional Hâncești, vor institui comisiile de transmitere și vor asigura, în termen de 30 zile, transmiterea bunurilor în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015. |
| **4. Fundamentarea economico-financiară** |
| Reieșind din scopul proiectului actului normativ, implementarea prezentei hotărâri nu va implica cheltuieli financiare suplimentare din contul bugetului de stat. |
| **5. Avizarea şi consultarea publică a proiectului** |
| În scopul respectării prevederilor Legii nr.100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile și modificarea unor hotărâri ale Guvernului este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative. |
| **6. Constatările expertizei juridice** |
| Proiectul va fi supus expertizei juridice. Recomandările vor fi incluse în sinteza obiecțiilor şi propunerilor (recomandărilor). |
| **7. Constatările expertizei anticorupție** |
| Proiectul va fi supus expertizei anticorupție. Recomandările vor fi incluse în sinteza obiecțiilor şi propunerilor (recomandărilor). |

**Secretar general al ministerului Serghei DIACONU**